අභියාචනාධිකරණය පසුගිය 3 වන දා අගමැතිවරයාට සහ අමාත්‍ය මණ්ඩලයේ කටයුතු වළක්වාලමින් මෙම අතුරු තහනම නිකුත් කළේ එක්සත් ජාතික පක්ෂ නායක රනිල් වික්‍රමසිංහ ඇතුළු මන්ත්‍රීවරුන් එකසිය විසි දෙදෙනෙකු ක්වො වොරොන්ටෝ රීට් ආඥාවක් ඉල්ලා ගොනු කළ පෙත්සම සලකා බැලීමෙන් අනතුරුවයි.එම අතුරු තහනම අත්හිටුවීමේ නියෝගයක් නිකුත් කරන ලෙස ඉල්ලා ඊට පසුදින එනම් පසුගිය 4 වන දා හිටපු ජනාධිපති මහින්ද රාජපක්ෂ, සහ පාර්ලිමේන්තු මන්ත්‍රීවරුන් වන දිනේෂ් ගුණවර්ධන, චමල් රාජපක්ෂ හා ජොන්ස්ටන් ප්‍රනාන්දු අභියාචනා පෙත්සම් ශ්‍රේෂ්ඨාධිකරණයේ ගොනු කරනු ලැබුවා.